**Мәсіхке мойынсұнуды бастаңыз**

**екіншісі**

***«Жаратқан Иенің берік мейірімін,***

***Біз үшін жасаған бар игі істерін***

***Мен есіме түсіріп дәріптеймін.»***

***(Ишая 63:7)***

Көне өсиетті оқи отырып, Ыбырайымның заманында еврей тілінен шыққан «Ием» термині маңызды бір адамның лауазымы болғанын білуге болады. Сара Ыбырайымды «Ием» деп атады. Тіпті Жаңа өсиетте сіз бұл терминнің шамамен 300 рет қолданылғанын көре аласыз. Дәл осы сөз Құдайға қатысты да қолданылған, сондықтан Тома Иса қайта тірілгеннен кейін Оны «Менің Ием! Менің Құдайым!» деп қарсы алды.

Исаның қызметі кезінде адамдар Исаға «Ием» деп жүгінетін болған, олардың ойында бұл жай ғана құрметпен сәлемдесуден гөрі әлдеқайда мәнді болды. Елуінші күн мейрамында елші Петір Исаның Иеміз екенін жариялады, ол былай деді: “Сондықтан бүкіл Исраил халқы мынаны анық білсін: Құдай сендер айқышқа шегелеткен осы Исаны «Иеміз» және «Мәсіх» етіп тағайындады!” (Елшілердің істері 2:36).

Шындығында, мәсіхшіліктің растылығы Иса Мәсіхтің қайта тірілуіне байланысты. Егер Ол шынымен де Киелі кітапта жазылғандай қабірден қайта тірілген болса, адамдар Ол туралы не айтса да, Ол біздің Иеміз болып қала береді. Егер Иса жәй адам болып, оның қайта тірілуі жалған болса, онда мәсіхшілік дүниедегі барлық басқа діндердің бірі болып саналуы керек, алайда егер Оның шынымен Құдай екендігін дәлелдейтін, Исаның қайта тірілуі рас болса, онда Иса Мәсіх, әрине, Ертедегі сенушілер айтқандай, біздің Иеміз.

Ол сіздің өміріңіздің Иесі ме? Әлде, ол жай ғана таныс біреу ме?